23. ΚΑΝΟΝΙΣΤΙΚΟΝ ΔΙΑΤΑΓΜΑ της 19/28 Απρ. 1944 Περί τροποποιήσεως και συμπληρώσεως συνταξιοδοτικών τινων διατάξεων της περί Τ.Σ.Α.Υ. Νομοθεσίας και του Κανονισμού Διοικητικής οργανώσεως αυτού. Έχοντες υπ' όψιν τον υπ' αριθ. 438/1948 Νόμον "περί υπαγωγής του Τ.Σ.Α.Υ. εις το Υπουργείον Εθνικής Προνοίας" ως και την υπ' αριθ. 64/1944 γνώμην του Συμβουλίου Επικρατείας, απεφασίσαμεν και διατάσσομεν: Άρθρ.1.-1.Οικογένειαι υγειονομικών λαβόντων το δίπλωμα αυτών εντός της προ της κηρύξεως του Ελληνοϊταλικού πολέμου διετίας και φονευθέντων εν πολέμω δικαιούνται της κεκανονισμένης συντάξεως, εφ' όσον εντός τριμήνου από της δημοσιεύσεως του παρόντος ήθελον εξοφλήσει τας προς το Τ.Σ.Α.Υ. οφειλάς του θανόντος. Η σύνταξις αύτη άρχεται από της πρώτης του επομένου μηνός της εξοφλήσεως των οφειλομένων. 2.Δια την απονομήν συντάξεως λόγω θανάτου λαβόντος χώραν μέχρι της ισχύος του παρόντος ή επερχομένου μετά την ισχύν αυτού διαρκούσης της εμπολέμου καταστάσεως, αι εν άρθρ. 82 του Κ.Ν. 5945 οριζόμεναι προθεσμίαι αναστέλλονται, θεωρουμένης άνευ επιρροής ως προς το συνταξιοδοτικόν δικαίωμα και της τυχόν υφισταμένης καθυστερήσεως υποχρεώσεων προς το Ταμείον υπό του μετόχου, κατά την χρονολογίαν της επελεύσεως του θανάτου, πέραν των υπό των κειμένων διατάξεων τεταγμένων ορίων. Το εδάφ. 2 κατηργήθη δια του άρθρ. 18 Ν.Δ. 3348/1955, πλην το άρθρον τούτο (18) κατηργήθη αφ' ης ίσχυσε δια του άρθρ. 6 Ν.Δ. 3626/1956. Άρθρ.2.-(Προστίθεται μεταβατική διάταξις εις το άρθρ. 84 Κωδ. Νόμ. 5945). Άρθρ.3.-(Προσωρινής ισχύος). Άρθρ.4.-(Αντικαθίσταται η παρ. 1 της υπ' αριθ. 4883/1943 αποφ. Υφυπ. Εργασίας δι' ης αντικαθίσταντο τα άρθρ. 53-54 του κωδικ. Νόμ. 5945). Άρθρ.5-6.(Προσωρινής ισχύος). Άρθρ.7.-Η εις τον Πρόεδρον του Υπηρεσιακού Συμβουλίου του Τ.Σ.Α.Υ. παρεχομένη πρόσθετος μηνιαία παγία αποζημίωσις παρέχεται από της ισχύος του παρόντος και εις τον Αντιπρόεδρον του αυτού Συμβουλίου. Άρθρ.8-9.(Τροποποιούνται τα άρθρ. 29 και 8 της καταργηθείσης ήδη υπ' αριθ. 55430/1939 αποφάσεως). 38 34.Η.α.21-23 Καταστατικοί Νόμοι-Τ.Σ.Α.Υ. 